CELEX: 62005TA0185
Language: fi
Date: 2008-11-20 00:00:00
Title: Asia T-185/05: Yhteisöjen ensimmäisen oikeusasteen tuomioistuimen tuomio 20.11.2008 — Italia v. komissio (Kieliä koskevat järjestelyt — Sovellettavat säännöt otettaessa palvelukseen henkilöitä Euroopan unionin julkishallintoon — EY 230 artiklaan perustuva kumoamiskanne — Kanne, jonka jäsenvaltio on nostanut komission päätöksestä, jonka mukaan avoimia johdon virkoja koskevat ilmoitukset julkaistaan saksaksi, englanniksi ja ranskaksi, ja komission OLAFin pääjohtajan avointa virkaa koskevasta ilmoituksesta, joka julkaistiin näillä kolmella kielellä — Tutkittavaksi ottaminen — Kanteen nostamisen määräaika — Kannekelpoiset toimet — Perustelut — EY 12 artikla, EY 230 artikla ja EY 290 artikla — Asetus N:o 1 — Henkilöstösääntöjen 1 d ja 27 artikla — Syrjintäkiellon periaate)

10.1.2009   
            
            
               FI
            
            
               Euroopan unionin virallinen lehti
            
            
               C 6/20
            
         Yhteisöjen ensimmäisen oikeusasteen tuomioistuimen tuomio 20.11.2008 — Italia v. komissio
   (Asia T-185/05) (1)
   
   (Kieliä koskevat järjestelyt - Sovellettavat säännöt otettaessa palvelukseen henkilöitä Euroopan unionin julkishallintoon - EY 230 artiklaan perustuva kumoamiskanne - Kanne, jonka jäsenvaltio on nostanut komission päätöksestä, jonka mukaan avoimia johdon virkoja koskevat ilmoitukset julkaistaan saksaksi, englanniksi ja ranskaksi, ja komission OLAFin pääjohtajan avointa virkaa koskevasta ilmoituksesta, joka julkaistiin näillä kolmella kielellä - Tutkittavaksi ottaminen - Kanteen nostamisen määräaika - Kannekelpoiset toimet - Perustelut - EY 12 artikla, EY 230 artikla ja EY 290 artikla - Asetus N:o 1 - Henkilöstösääntöjen 1 d ja 27 artikla - Syrjintäkiellon periaate)
   (2009/C 6/40)
   Oikeudenkäyntikieli: italia
   Asianosaiset
   
      Kantaja: Italian tasavalta (asiamiehet: asianajajat I. Braguglia ja M. Fiorilli)
   
      Vastaaja: Euroopan yhteisöjen komissio (asiamiehet: L. Cimaglia ja P. Aalto)
   
      Väliintulijat, jotka tukevat kantajan vaatimuksia: Espanjan kuningaskunta (asiamies: F. Díez Moreno); ja Latvian tasavalta (asiamiehet: aluksi E. Balode-Buraka, sittemmin L. Ostrovska)
   Oikeudenkäynnin kohde
   Kumoamiskanne yhtäältä 10.11.2004 pidetyssä komission 1678. kokouksessa tehdystä siitä komission päätöksestä, jonka mukaan avoimia johdon virkoja koskevat ilmoitukset julkaistaan Euroopan unionin virallisessa lehdessä saksaksi, englanniksi ja ranskaksi ajanjaksona, jonka oli määrä päättyä 1.1.2007, ja toisaalta siitä Euroopan petostentorjuntaviraston (OLAF) pääjohtajan avointa virkaa koskevasta ilmoituksesta KOM/2005/335 (palkkaluokka A* 15/A* 16), jonka komissio julkaisi Euroopan unionin virallisessa lehdessä 9.2.2005 (EUVL C 34 A, s. 3)
   Tuomiolauselma
   
               1)
            
            
               Komission 10.11.2004 pidetyssä 1678. kokouksessa tehty se komission päätös, jonka mukaan avoimia johdon virkoja koskevat ilmoitukset julkaistaan Euroopan unionin virallisessa lehdessä saksaksi, englanniksi ja ranskaksi ajanjaksona, jonka oli määrä päättyä 1.1.2007, kumotaan.
            
         
               2)
            
            
               Euroopan petostentorjuntaviraston (OLAF) pääjohtajan avointa virkaa koskeva ilmoitus KOM/2005/335 (palkkaluokka A* 15/A* 16), jonka komissio julkaisi Euroopan unionin virallisessa lehdessä 9.2.2005 (EUVL C 34 A, s. 3), kumotaan.
            
         
               3)
            
            
               Osapuolet vastaavat omista oikeudenkäyntikuluistaan.
            
         
      (1)  EUVL C 155, 25.6.2005.